Abbosbek Fayzullayev

Abbosbek Fayzullaev (2003-yil 3-oktabrda tugʻilgan) – oʻzbek futbolchisi, SSKA Moskva klubi va Oʻzbekiston U23 futbol terma jamoasi yarimhimoyachisi. U 2023-yil dunyoning eng yaxshi yosh futbolchisi nomiga daʼvogarlar roʻyxatiga kirgan futbolchilardan biri.

Futbolchilik faoliyati

Ilk yillari 
Abbosbek Fayzullaev 2003-yil 3-oktabrda Sirdaryo viloyatida tugʻilgan. Shuningdek Abbosbek Fayzullaev – Paxtakor futbol akademiyasi bitiruvchisi hisoblanadi. 2021-yilgacha Abbosbek Fayzullaev Paxtakor klubi oʻrinbosarlar tarkibida harakat qilgan. Abbosbek Fayzullaev transfermarktdagi narxi 300 ming yevroni tashkil etadi (2022-yilgi maʼlumot).

Paxtakor safida 
Abbosbek Fayzullaev 2021-yilgacha Paxtakor klubi oʻrinbosarlar tarkibida harakat qildi. Paxtakor klubi oʻrinbosarlar tarkibida 21 ta oʻyin oʻtqazadi va 8ta gol kiritdi. 2021-yil muvaffaqiyatli oʻyinidan soʻng Paxtakor murabbiylar shtabi tomonidan asosiy jamoaga jalb etildi. Abbosbek Fayzullaev Paxtakor safida birinchi mavsumida Oʻzbekiston superligasida 6 ta, Oʻzbekiston kubogida 1 ta va Osiyo chempionlar ligasida 2 ta oʻyin oʻtqazadi va umumiy hisobda 280 daqiqa maydonda harakat qildi.

2022-yilgi mavsum 
Abbosbek Fayzullaev 2022-yilgi mavsumda Paxtakor safida Oʻzbekiston superligasida 12 ta, Oʻzbekiston kubogida 2 ta va Osiyo chempionlar ligasida 3 ta oʻyin oʻtqazadi va 1 ta gol kiritdi. Umumiy hisobda 645 daqiqa maydonda harakat qildi.

SSKA Moskva 
Abbosbek Fayzullayev 2023-yil 27-iyulda SSKA Moskva jamoasi bilan 3+1 shaklida shartnoma imzoladi. 19 yoshli Fayzullayev 500 ming yevroga transfer qilindi.

19-avgust kuni „Dinamo“ga qarshi oʻyinda (1:2) Fayzullayev 87-daqiqada zaxiradan maydonga tushib yangi klubida debyut qildi. 24-sentyabr kuni „Rostov“ga qarshi oʻyinda (3:3) SSKA Moskva jamoasi safida oʻzining birinchi golini kiritdi.

Terma jamoadagi faoliyati 
Abbosbek Fayzullaev 2021-yil 30-oktabrda Bangladesh U-23 jamoasiga qarchi oʻrtoqlik oyiniga Temur Kapadze tomonidan jalb etildi va shu tariqa terma jamoadagi debyutini oʻtqazdi.

2022-yil Oʻzbekistonda boʻlib oʻtgan AFC U-23 Osiyo chempionati uchun Oʻzbekiston U23 yakuniy 23 ta futbolchidan iborat qaydnomasiga kiritildi. 2023-yilgi OFK U-20 Osiyo Kubogi uchun 20 yoshgacha boʻlganlar terma jamoasiga chaqirildi va musobaqada eng yaxshi futbolchi boʻldi. Finalda Iroqqa qarshi oʻyinda u penaltidan gʻalaba qozonib, jamoasining 1:0 hisobidagi gʻalabasini taʼminladi, chunki jamoadoshi Umarali Rahmonaliyev penaltini golga aylantirib, Oʻzbekistonga 20 yoshgacha boʻlganlar oʻrtasidagi Osiyo kubogi tarixidagi ilk chempionlikni taqdim etdi.  Oʻz harakatlari bilan u turnirning eng futbolchisi oʻyinchisi deb topildi. 2023-yilning 6-iyun kuni Fayzullaev Oʻzbekiston terma jamoasi safida futbol boʻyicha Markaziy Osiyo chempionatida Ummonga qarshi oʻyinning 73-daqiqasida zaxiradan maydonga tushgandi. Uch kundan soʻng u Tojikistonga qarshi guruh oʻyinida zaxiradan maydongga tushib, oʻzining terma jamoa safida birinchi xalqaro golini urdi, bu oʻyinda 5:1 hisobida gʻalaba qozondi. Turnir finalida Eronga qarshi oʻyinda magʻlub boʻldi. 2023-yilda Qatarda boʻlib oʻtayotgan Osiyo kubogida Hindiston ustidan 3:0 hisobidagi gʻalabada oʻz hissasini qoʻshdi.

Faoliyatidagi statistikasi

Klub safidagi statistikasi

Oʻzbekiston milliy futbol terma jamoasi safida statistikasi

Xalqaro

Yutuqlari 
Paxtakor

 Oʻzbekiston Superligasi 2020, 2021, 2022

 Oʻzbekiston Superkubogi 2021, 2022
 Oʻzbekiston Kubogi sohibi: 2020
 Oʻzbekiston Kubogi fianlchi: 2021
Oʻzbekiston

 AFC U-20 Osiyo kubogi 2023 chempioni: 2023
 AFC U-23 Osiyo kubogi 2022 Ikkinchi oʻrin: 2022

Individual 

 Oʻzbekiston eng yaxshi yosh futbolchisi: 2022
 Oʻzbekiston eng yaxshi futbolchisi: 2023

Manbalar

Havolalar 
 Abbosbek Fayzullayev Transfermarktda
 Soccerway.com Soccerway

Oʻzbekistonlik erkak futbolchilari
Erkak futbol yarim himoyachilari
Paxtakor jamoasi futbolchilari
PFK SSKA Moskva futbolchilari
Oʻzbekiston Superligasi futbolchilari
Rossiya Premyer-ligasi futbolchilari
Oʻzbekistonlik muhojir erkak futbolchilari
Rossiyadagi chet ellik erkak futbolchilar
O‘zbekiston milliy terma jamoasi futbolchilari
O‘zbekiston 20 yoshgacha bo‘lgan terma jamoasi futbolchilari
Osiyo Kubogi 2023 futbolchilari